المهم عقب ماحرمها من الدراسة طاح من عينها والي زاد الطين بلة إنها أكتشفت إنه يخونها عاد كيف اكتشفت بخبركم كانت معزومة على عرس وريلها قالها إنه بيبات فالدوام وهي صدقته لنه أحيانا كان يمسك يومين 3 وهي سايرة العرس كانت أول مرة تحضر عرس فهلفندق وبركنت وين مدخل الفندق مب قاعة العرس وكالعادة غطت ويها عشان الميك آب الي حاطتنه ونزلت من سيارتها مشت شوية إلا وتشوف ريلها ويا وحدة يدش الفندق ماصدقت عيونها قالت يمكن يشبهه فسارت دورت سيارة ريلها ولقتها مارامت تدش العرس ورجعت البيت من قوة الصدمة ماعرفت شو تسوي رمست أمها وقالتلها لاتواجهينه لنه بينكر وصبري عشان بناتج ماكفاه إهانات وضرب وحرمان من الدراسة كملها بخيانة المهم من القهر دعت عليه أن الله يهده لنه أمها قالتلها ادعي ربج أن يهديه وهي من القهر قالت لاتقولين الله يهديه قولي الله يهده دعت عليه من ذي الصوب وفثاني يوم انجلبت عليه السيارة واستواله كسر ف الجمجمة ونزيف داخلي وانضرب عنده عصب العين فصار يشوف بعين وحدة وقاعدوه طبيا ومن تقاعد وشوق ندمانة عشان دعت عليه تعرفون دعاء المظلوم ربكم يستجيبه وهي دعت من القهر بدون قصد